15/09/2014 | Administración LocalMunicipal
Sada
Secretaría
Convocatoria de axudas ás familias para a escolarización de menores do Concello de Sada para o curso 2014-2015

CONVOCATORIA DE AXUDAS ÁS FAMILIAS PARA A ESCOLARIZACIÓN DE MENORES DO CONCELLO DE SADA PARA O CURSO 2014-2015 1.–DISPOSICIÓNS XERAIS. Estas normas teñen por obxecto establecer os criterios e procedementos de concesión de axudas para a afrontar os gastos orixinados polo comezo do curso escolar, constituíndo unha acción de fomento que busca a correcta escolarización do alumnado pertencente ás familias menos favorecidas, entendéndose por tales as que se definen nestas bases. A concesión das subvencións previstas nas presentes bases tramitarase en réxime de concorrencia competitiva.2.–OBXECTO, FINALIDADE, FINANCIAMENTO E CONTÍA DAS SUBVENCIÓNS. A presente convocatoria ten por obxecto a concesión de axudas económicas ás familias para atender aos gastos orixinados polo comezo do curso escolar do alumnado, entendendo por tales a adquisición de libros, material didáctico complementario, vestiario e outros gastos directamente relacionados. Para o financiamento deste programa de axudas existe crédito por importe de 6.000 € na partida 323.0.48013 do orzamento xeral do Concello para 2014. As axudas distribuirase na forma seguinte: ● Para estudos de educación infantil de calquera ciclo, un máximo de 35 € cada unha. ● Para os estudos de educación primaria: 45 € cada unha. ● Para os estudos de educación secundaria: 55 € cada unha. ● Para os estudos de garantía social: 55 € cada unha. ● Para aquelas familias que acrediten estar percibindo a RISGA ou PNC a axuda incrementarase, na categoría que corresponda, en 30 € cada unha, sempre e cando cumpran os demais requisitos da presente convocatoria. ● No caso de unidades familiares que teñan aberto expediente no Departamento Municipal de Servizos Sociais e que non reúnan os requisitos para solicitar as axudas, queda aberta a posibilidade da súa concesión segundo a valoración das profesionais do Departamento Municipal de Servizos Sociais para aqueles casos que por razón de necesidade, precariedade ou urxencia se atopen nunha situación de risco e/ou desprotección, sendo necesario nestes casos un informe da traballadora social ou educadora familiar do concello, co visto e prace da concelleira de Benestar Social, e o compromiso de cumprimento por parte dos/as usuarios/as dos obxectivos fixados na intervención sociofamiliar realizada pola profesional correspondente (traballadora social ou educadora familiar). Tendo en conta os máximos subvencionables arriba expostos, a contía da subvención nunca será superior ao gasto xustificado.3.–BENEFICIARIOS E BENEFICIARIAS. Terán a condición de beneficiarias as familias que cumpran os seguintes requisitos: 1. Estar o/a menor estudante empadroado no Concello de Sada.2. Ter fillos cursando algúns dos estudos subvencionables segundo o apartado dous das presentes bases en calquera centro docente público ou concertado.3. Pertencer a unha unidade familiar que non supere os ingresos anuais (a efectos de estas bases teñen a consideración de ingresos a suma da base impoñible xeral máis a base impoñible do aforro, do imposto da renda da personas físicas de 2013), segundo o seguinte baremo: A partir do oitavo membro, engadiranse 2.868,00 € por cada novo membro computable. Consideraranse a estes efectos unidade familiar: aos pais/nais ou titores/as e aos fillos e fillas menores de 18 anos ou fillos maiores de dezaoito anos cunha minusvalidez superior ao 33%. No caso de familias monoparentais, e para cálculo da renda anual, incrementarase en 1 o número real de membros que compoñen a unidade familiar. No caso de divorcio, separación legal ou de feito dos proxenitores, non se considerará membro computable aquel deles que non conviva co solicitante de axudas, sen prexuízo de que na renda familiar se inclúa a súa contribución económica.4. En función da natureza da subvención aplícase a excepción prevista no artigo 10.2 da Lei 9/2007, do 13 de xuño, de subvencións de Galicia, en relación cos requisitos para obter a condición de beneficiario.4.–PROCEDEMENTO DE SOLICITUDE.4.1.– Prazo: as solicitudes deberán presentarse no prazo máximo de 15 días hábiles a partir da publicación das presentes bases no Boletín Oficial da Provincia. Tamén se publicará na páxina web do Concello, podendo presentarse as instancias a partir dese momento.4.2.– Lugar: Rexistro Xeral do Concello de Sada.4.3.– Documentación que se deberá acompañar: 1. Fotocopia do DNI do alumno/s e do cabeza de familia ou titor, cando aquel/es sexa/n menor/es de idade.2. Volante de empadroamento de toda a Unidade Familiar.3. Fotocopia do libro de familia. No caso de non ter, fotocopia de calquera outro documento que o substitúa.4. Certificado de conta bancaria.5. Fotocopia ou resgardo da matrícula para o curso escolar correspondente.6. Certificado oficial que xustifique todos os ingresos da unidade familiar de convivencia (fotocopia da declaración da renda, certificado de imputación de rendas, certificado expedido por Facenda de non ter que presentar a declaración da renda ou de non percibir ingresos, etc.). 7. No caso que da unidade familiar forme parte algún pensionista, achegarase o certificado da seguridade social dos ingresos percibidos por este concepto.8. Recibo de pagamento de aluguer da vivenda do estudante ou unidade familiar ou recibo de amortización de préstamo hipotecario da vivenda habitual da unidade familiar, se é o caso, do mes anterior á convocatoria das presentes bases.9. Factura/s do exercicio con tódolos requisitos regulamentarios, xustificativas de ter adquirido libros, material didáctico complementario ou gastos directamente relacionados co inicio do curso escolar. No caso de percibir algunha axuda doutro organismo e que esta fora descontada directamente no momento da adquisición dos libros ou material didáctico, na factura deberá de constar o importe que se descontou.10. Declaración xurada de que non foron percibidas outras axudas polo mesmo concepto doutros organismos e/ou administracións públicas e, no caso de percibilas, contía das mesmas (ANEXO II). 11. Certificado ou documentación que xustifique ter outorgado RISGA ou PNC, nos casos que corresponda.12. No caso de separación ou divorcio, copia da sentencia e do convenio regulador, en caso de incumprimento copia da denuncia por incumprimento de sentencia.5.–CRITERIOS DE OUTORGAMENTO. Para proceder á adxudicación das axudas aplicarase o seguinte baremo: A) Os ingresos da unidade familiar determinarán a orde de prioridade para o outorgamento das axudas, situándose en primeiro lugar as solicitudes que indiquen unha menor capacidade económica. A efectos da determinación de ingresos e capacidade económica da unidade familiar, teranse en conta os seguintes criterios: 1.–Terán a consideración de ingresos, a suma da base impoñible xeral máis a base impoñible do aforro, do imposto da renda da persoas físicas referidas ao ano 2013, ou a equivalente no caso de non presenta-la.2.–Do cómputo total de ingresos da unidade familiar, descontaranse: a) Os gastos xerados polo aluguer da vivenda (recibo presentado X 12 meses). b) O 15% de existir algún membro afectado de minusvalidez e/ou incapacidade. c) O importe total das cotizacións á Seguridade Social cando sexan pagadas directamente polo/as interesado/as (neste caso presentaranse os pertinentes xustificantes). d) O 50% do importe da hipoteca da vivenda habitual do ano 2013 (recibo presentado X 6 meses). 3.–Non poderán acceder á presente convocatoria de axudas aquelas unidades de convivencia que, en rendementos de capital mobiliario anual, segundo declaración da renda do ano 2013 e/ou certificación bancaria superen os 3.000 €. B) Situacións de exclusión social, previo informe dos servizos sociais.6.–PROCEDEMENTO PARA A BAREMACIÓN E VALORACIÓN DAS AXUDAS SOLICITADAS. Baremaranse as solicitudes e elaborarase o informe-proposta para a súa concesión ou denegación en función do cumprimento dos requisitos esixidos pola Concellería de Benestar Social, Educación e Deporte. Unha vez fiscalizada pola Intervención municipal, a Alcaldía concederá as subvencións mediante acordo no que se especifique a relación de solicitantes aos que se conceden as subvencións e a desestimación das restantes solicitudes.8.–XUSTIFICACIÓN E PAGAMENTO. A subvención entenderase xustificada coa presentación, no momento da solicitude da axuda, da documentación requerida no apartado 9 do punto 4.3 das presentes bases. O pagamento das axudas efectuarase aos beneficiarios ou aos seus representantes legais cando sexan menores de idade, mediante transferencia bancaria ao número de conta especificado no expediente, unha vez resolta a concesión das mesmas.9.–DISPOSICIÓN FINAL. Para o non regulado nestas bases estarase ao disposto na Lei 9/2007, de 13 de xuño, de subvencións de Galicia. DILIXENCIA.–Para facer constar que a presente convocatoria foi aprobada mediante Decreto da Alcaldía n.º 1399, de data 04/09/2014. Sada, O secretario Emilio Seijo Frías ANEXO I Modelo de solicitude de axudas AXUDAS DE ESCOLARIZACIÓN DE MENORES 2014/2015 SR. ALCALDE-PRESIDENTE DO ILMO. CONCELLO DE SADA (A CORUÑA) AVDA. DA MARIÑA 25, 15160 SADA ANEXO II DECLARACIÓN DE AXUDAS D./D.ª _______________________________________________, titular do D. N. I. n.º ________________________________ en representación do menor/estudante ________________________________________________________________ Que en relación coa convocatoria de axudas ás familias para a escolarización de menores do Concello de Sada para o curso 2014/2015 para a que solicita axuda económica, DECLARA  Que non solicitou nin obtivo subvención algunha de organismo público ou privado.  Que solicitou e obtivo subvención das seguintes entidades polas contías que se indican: (márquese o que proceda) Sada,. de. de 2014. Asdo.: